Հետեւաբար ես չգիտեմ, թե ինչի՞ վրա է հույս դրել Արսինե Խանջյանը , երբ խոսում է «Նոր Հայաստանում» ԼԳԲՏ համայնքի իրավունքների ընդլայնման մասին: Ընդ որում, տիկինը ոչ միայն խոսում է, այլեւ կոչ է անում նոր կառավարությանը, որպեսզի ընդունվեն այնպիսի օրենքներ, որ սեռական փոքրամասնությունների իրավունքները մեր երկրում լիարժեք պաշտպանվեն. «Հույս ունեմ, որ կառավարությունն ամեն ինչ կանի, որ օրենքները փոխվեն, որ մարդկանց մտածելակերպը փոխվի, դաստիարակվի», ասել է տիկին Խանջյանը: Կառավարությունից պաշտոնապես չեն արձագանքել տիկնոջ կոչին, ինչից կարելի է ենթադրել, որ առնվազն մտածում են, թե ինչպես արտահայտվեն, որպեսզի համ ժողովրդականությունը չկորցնեն, համ էլ իրենց հետ մի քանի մետր քայլած Արսինե Խանջյանին չհիասթափեցնեն. բայց դա չէ կարեւորը: